|  |  |  |
| --- | --- | --- |
| **Частична предварителна оценка на въздействието** | | |
| **Институция:**  Изпълнителна агенция „Борба с градушките“ (ИАБГ) | **Нормативен акт:**  Постановление на Министерския съвет за изменение и допълнение на нормативни актове на Министерския съвет. |
|  | **………………………………………………** |
| **Лице за контакт:**  Симеон Главчев – директор на дирекция „Финансови, административни и правни дейности“ | **Телефон и ел. поща:**  02/ 9152951  sglavchev@weathermod-bg.eu |
| **1. Проблем/проблеми за решаване:**  **„Необходимост от изменение на Устройствения правилник на Изпълнителна агенция „Борба с градушките“ и Постановление № 125 от 2 юни 2006 г. за приемане на Устройствен правилник на Министерството на земеделието и храните**  Съгласно Устройствения правилник на ИАБГ към настоящия момент общата численост на служителите е 817 щатни бройки. Тя е определена съобразно нуждите на агенцията за осъществяване на дейностите по градозащита преди извършеното през 2019 г. разширяване на обхвата на градозащитата, засягащо територии в област Хасково и в района на Подбалканските полета. Разширяването на обхвата, включващо два нови командни пункта и 63 нови ракетни площадки за изстрелване на противоградови ракети, обуславя възникване на 200 нови работни места, за които в Устройствения правилник не са предвидени щатни бройки.  Изменението на Устройствения правилник на Изпълнителна агенция „Борба с градушките“ е обвързано с изменение на Постановление № 125 от 2 юни 2006 г. за приемане на Устройствен правилник на Министерството на земеделието и храните.  *1.1. Кратко опишете проблема/проблемите и причините за неговото/тяхното възникване. По възможност посочете числови стойности.*  През 2019 г. беше извършено разширяване на обхвата на противоградовата защита, като бяха въведени в експлоатация два нови командни пункта и 63 нови ракетни площадки за изстрелване на противоградови ракети. На всяка площадка и в командните пунктове следва да бъдат назначени нови служители, което обосновава необходимостта да бъде извършено изменение на Устройствения правилник на Изпълнителната агенция „Борба с градушките“ в частта му определяща числеността на персонала. По този начин ще се осигури правно регламентирана възможност за възникване на трудовоправни отношения с необходимия брой служители.  Съгласно Устройствения правилник на ИАБГ към настоящия момент общата численост на служителите е 817 щатни бройки, като е съобразена с дейностите по защита от градушки преди разширяването на обхвата. Разширяването обуславя възникване на 200 нови работни места (по трима служители за всяка от 63-те ракетни площадки, както и служители в командните пунктове), за които в Устройствения правилник не са предвидени щатни бройки. Не е възможно да бъдат направени промени в организацията на работа поради задължението за спазване на разпоредбите на законодателството, регламентиращо продължителността на работното време и почивките.  С разпоредбата на чл. 23, ал. 6 от Закона за държавния бюджет на Република България за 2021 г. се определя увеличение на числеността на персонала на Изпълнителна агенция „Борба с градушките“ с 200 щатни бройки за обезпечаване на възложените ѝ със закон функции. В тази връзка следва да бъде извършена промяна на Устройствения правилник на ИАБГ в частта, определяща числеността на персонала в организационните структури и административните звена.  *1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*  Проблемът не може да се реши в рамките на съществуващата нормативна уредба чрез промяна в организацията на работа и/или чрез въвеждане на нови технологични възможности.  *1.3. Посочете защо действащата нормативна рамка не позволява решаване на проблема/проблемите.*  Съгласно Устройствения правилник на ИАБГ към настоящия момент общата численост на служителите е 817 щатни бройки. Нормативно установения способ за увеличаване на числеността е чрез промяна в съответния устройствен правилник и в постановлението за определяне числеността на второстепенните разпоредители с бюджет.  *1.4. Посочете задължителните действия, произтичащи от нормативни актове от по-висока степен или актове от правото на ЕС.*  Разпоредбата на чл. 23, ал. 6 от Закона за държавния бюджет на Република България за 2021 г. определя увеличение на числеността на персонала на Изпълнителна агенция "Борба с градушките" с 200 щатни бройки.  Проектът на постановление на Министерския съвет не съдържа разпоредби транспониращи актове на Европейския съюз  *1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях?*  Последваща оценка на въздействието не е извършвана. | | |
| **2. Цели:**  **Цел 1 Осигуряване на ефективно провеждане на дейностите по защита от градушки**  Целта е в началото на активния сезон за противоградова защита през пролетта на 2021 г. в специализираната администрация на ИАБГ да бъдат назначени служители по трудови правоотношения за неопределено време с място на работа на новооткритите ракетни площадки. Сключването на договори за неопределено време ще създаде търсената стабилност в трудовоправните отношения, а от друга страна ще даде възможност за по-високо трудово възнаграждение на ракетострелците в сравнение с нивото на минималната работна заплата, каквото е ограничението, отнасящо се за назначените по реда на Постановление № 66/1996 г. на Министерския съвет.  **Цел 2 Повишаване административния капацитет на служителите на ИАБГ.**  Ще бъдат привлечени служители за продължително време, през което те ще натрупат опит и ще повишават нивото на знания и умения, свързани с високорисковата и отговорна работа на ракетострелците. Крайната цел на това е да бъде създаден екип от опитни и квалифицирани служители, които да осигурят висока степен на ефективност на противоградовата защита. По този начин ще бъде постигната устойчивост и предвидимост в работата на Изпълнителна агенция „Борба с градушките“, а също така ще бъде осигурено изпълнението на заложената мярка 619 „Продължаване изграждането, въвеждането и реалното функциониране на нова система за борба с градушките“ като част от Програмата за управление на правителството на Република България за периода 2017-2021 г. и по-конкретно поставената цел по Прилагане на комплексен подход за превенция и управление на рискове и кризи.  *Посочете определените цели за решаване на проблема/проблемите, по възможно най-конкретен и измерим начин, включително индикативен график за тяхното постигане. Целите е необходимо да са насочени към решаването на проблема/проблемите и да съответстват на действащите стратегически документи.* | | |
| **3. Заинтересовани страни:**  **Пряко заинтересовани страни**  Министерство на земеделието, храните и горите  Изпълнителна агенция „Борба с градушките“  **Косвено заинтересовани страни**  Земеделски стопани физически и юридически лица  *Посочете всички потенциални заинтересовани страни/групи заинтересовани страни (в рамките на процеса по извършване на частичната предварителна частична оценка на въздействието и/или при обществените консултации по чл. 26 от Закона за нормативните актове), върху които предложенията ще окажат пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи/общини и др.).* | | |
| **4. Варианти на действие. Анализ на въздействията:** | | |
| **4.1. По проблем 1:** | | |
| **Вариант 1 „Без действие“:**  **Описание:**  Този вариант се характеризира с непредприемането на никакви действия, които да разрешат описания проблем. Констатирания проблем ще продължи да съществува и определените цели няма да бъдат постигнати  **Положителни (икономически/социални/екологични) въздействия:**  Не са идентифицирани.  *(върху всяка заинтересована страна/група заинтересовани страни)*  **Отрицателни (икономически/социални/екологични) въздействия:**  - За Изпълнителна агенция „Борба с градушките“ –  Ще се компрометира провеждащата се реформа в областта на противоградовата защита, като донякъде ще се обезсмислят извършените до момента разходи за разширяването на обхвата на защитата с ракетен способ.  Ще продължат затрудненията, произтичащи от ниското ниво на заплащане и най-вече от липсата на дългосрочна стабилност при трудовоправните отношения с ракетострелците, породена от срочните трудови договори, сключени по реда на ПМС № 66/1996 г. Първо – предложението за срочни трудови договори демотивира кандидатите за работа, тъй като те предпочитат постоянство и стабилност в трудовите правоотношения. Второ – като следствие от описаното се наблюдава текучество на кадри, тъй като част от служителите, след прекратяване на срочния трудов договор не се завръщат за работа през следващия сезон.  Ще продължи разхода на време, труд и финансови средства за провеждане на обучения, проверки на знанията и въвеждане в работата на новите служители.  - За земеделските стопани –  Намалена ефективност на противоградовата защита, което ще доведе до значителни загуби на земеделска продукция в област Хасково и Подбалканския регион.  *(върху всяка заинтересована страна/група заинтересовани страни)*  **Специфични въздействия:**  Не са идентифицирани  **Въздействия върху малките и средните предприятия:**  Няма ефект  **Административна тежест:**  Няма ефект  *1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.*  *1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)*  **Вариант 2 „Приемане на Постановление на Министерския съвет за изменение и допълнение на нормативни актове на Министерския съвет “:**  **Описание:**  С този вариант в Устройствения правилник на Изпълнителна агенция „Борба с градушките“ и в постановлението за определяне числеността на второстепенните разпоредители с бюджет ще се увеличи общата численост на персонала с 200 щатни бройки.  **Положителни (икономически/социални/екологични) въздействия:**  - За Изпълнителна агенция „Борба с градушките“ –  Създаване на нормативно основание за възникване на нови трудови правоотношения с ракетострелците на новите ракетни площадки.  Изпълнението на заложената мярка 619 „Продължаване изграждането, въвеждането и реалното функциониране на нова система за борба с градушките“ като част от Програмата за управление на правителството на Република България за периода 2017 – 2021 г. и по-конкретно поставената цел по Прилагане на комплексен подход за превенция и управление на рискове и кризи.  - За земеделските стопани  Осигуряване ефективна защита от градушки на земеделски земи за района на област Хасково и Подбалканските полета, включващи обработваема земя, трайни насаждения и смесено земеползване, и предотвратяване на щети на земеделска продукция.  *(върху всяка заинтересована страна/група заинтересовани страни)*  **Отрицателни (икономически/социални/екологични) въздействия:**  Не са идентифицирани  *(върху всяка заинтересована страна/група заинтересовани страни)*  **Специфични въздействия:**  Не са идентифицирани  **Въздействия върху малките и средните предприятия:**  Няма ефект  **Административна тежест:**  Няма ефект  *(въздействията върху малките и средните предприятия; административна тежест)*  *1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.*  *1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)* | | |
| **5. Сравняване на вариантите:**  **Степени на изпълнение по критерии:** 1) висока; 2) средна; 3) ниска.  **5.1. По проблем 1:**   |  |  |  |  | | --- | --- | --- | --- | |  | | **Вариант 1**  **„Без действие“** | **Вариант 2** | | ***Ефективност*** | Цел 1: Осигуряване на ефективно провеждане на дейностите по защита от градушки | ниска | висока | | Цел 2 Повишаване административния капацитет на служителите на ИАБГ. | ниска | висока | | ***Ефикасност*** | Цел 1: Осигуряване на ефективно провеждане на дейностите по защита от градушки | ниска | висока | | Цел 2 Повишаване административния капацитет на служителите на ИАБГ. | ниска | висока | | ***Съгласуваност*** | Цел 1: Осигуряване на ефективно провеждане на дейностите по защита от градушки | ниска | висока | | Цел 2 Повишаване административния капацитет на служителите на ИАБГ. | ниска | висока |   *1.1. Сравнете вариантите чрез сравняване на ключовите им положителни и отрицателни въздействия.*  *1.2. Посочете степента, в която вариантите ще изпълнят определените цели, съгласно основните критерии за сравняване на вариантите:*  *ефективност, чрез която се измерва степента, до която вариантите постигат целите на предложението;*  *ефикасност, която отразява степента, до която целите могат да бъдат постигнати при определено ниво на ресурсите или при най-малко разходи;*  *съгласуваност, която показва степента, до която вариантите съответстват на действащите стратегически документи.* | | |
| **6. Избор на препоръчителен вариант:**  **По проблем 1: Вариант 2 „Приемане на Постановление на Министерския съвет за изменение и допълнение на нормативни актове на Министерския съвет“**  *Посочете препоръчителните варианти за решаване на поставения проблем/проблеми.* | | |
| **6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):**        …………………………………………………………………..………………………  *1.1. Изборът следва да е съотносим с посочените специфични въздействия на препоръчителния вариант за решаване на всеки проблем.*  *1.2. Ако се предвижда въвеждането на такса, представете образуването на нейния размер съгласно Методиката по чл. 7а от Закона за ограничаване на административното регулиране и административния контрол върху стопанската дейност.* | | |
| **6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?**      *1.1. Изборът следва да е съотносим с посочените специфични въздействия на избрания вариант.*  *1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).*  *1.3. Мотивирайте създаването на новия регулаторен режим съгласно изискванията на чл. 3, ал. 4 от Закона за ограничаване на административното регулиране и административния контрол върху стопанската дейност.*  *1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.*  *1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.*  *1.6. В случай че се изменят регулаторни режими или административни услуги, посочете промяната.* | | |
| **6.3. Създават ли се нови регистри от прилагането на препоръчителния вариант (включително по отделните проблеми)?**      *Когато отговорът е „Да“, посочете регистрите, които се създават и по какъв начин те ще бъдат интегрирани в общата регистрова инфраструктура.* | | |
| **6.4. По какъв начин препоръчителният вариант въздейства върху микро-, малките и средните предприятия (МСП)** **(включително по отделните проблеми)?**      *Изборът следва да е съотносим с посочените специфични въздействия на препоръчителния вариант.* | | |
| **6.5. Потенциални рискове от прилагането на препоръчителния вариант (включително по отделните проблеми):**  Не са идентифицирани  *Посочете възможните рискове от прилагането на препоръчителния вариант, различни от отрицателните въздействия, напр. възникване на съдебни спорове и др.* | | |
| **7. Консултации:**    ……………………………………………………………………………………………..  *Посочете основните заинтересовани страни, с които са проведени консултации. Посочете резултатите от консултациите, включително на ниво ЕС: спорни въпроси, многократно поставяни въпроси и др.*    ……………………………………………………………………………………………..  *Обобщете най-важните въпроси за обществени консултации. Посочете индикативен график за тяхното провеждане и видовете консултационни процедури.* | | |
| **8. Приемането на нормативния акт произтича ли от правото на Европейския съюз?**      ………………………………………………………………………………………….  *1.1. Посочете изискванията на правото на Европейския съюз, включително информацията по т. 6.2 и 6.3, дали е извършена оценка на въздействието на ниво Европейски съюз, и я приложете (или посочете връзка към източник).*  *1.2. Изборът трябва да съответства на посоченото в раздел 1, съгласно неговата т. 1.5.* | | |
| **9. Изисква ли се извършване на цялостна предварителна оценка на въздействието поради очаквани значителни последици?**      *(преценка съгласно чл. 20, ал. 3, т. 2 от Закона за нормативните актове)* | | |
| **10. Приложения:**  *Приложете необходимата допълнителна информация и документи.* | | |
| **11. Информационни източници:**  …………………………………………………………………………….  *Посочете изчерпателен списък на информационните източници, които са послужили за оценка на въздействията на отделните варианти и при избора на вариант за действие: регистри, бази данни, аналитични материали и др.* | | |
| **12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:**  **Име и длъжност:** Симеон Главчев – директор на дирекция „Финансови, административни и правни дейности“ в Изпълнителна агенция „Борба с градушките“  **Дата:** 16.02.2021 г.  **Подпис:** | | |